གོང་གསལ་ལྟར་ང་དགའ་ལྡན་ཤར་རྩེ་གྲྭ་ཚང་ལ་བསླེབས་དུས་གྲྭ་པ་བརྒྱ་ཆ་༩༥ཐམ་པས་རྡོ་རྗེ་ཤུགས་ལྡན་བསྟན་གསོལ་དང་གཞན་བརྒྱ་ཆ་༥ཐམ་པས་བསྟན་གསོལ་གནང་གྱིན་མི་འདུག།ཡིན་ནའང་དམིགས་བསལ་ཀྱི་གནས་དོན་མི་འདུགདེ་དུས་དགའ་ལྡན་ཤར་རྩེ་འི་ཟུར་ཕྱོགས་སུ་ཡོད་པའི་བྱང་རྩེ་གྲྭ་ཚང་དང་འབྲས་སྤུང་དགོན་པའི་གྲྭ་པ་དང་བླ་མ་སྐྱེས་ཆེན་དམ་པ་རྣམས་ཀྱིའང་རྡོ་རྗེ་ཤུགས་ལྡན་བསྟན་གསོལ་གནང་གིན་འདུག།དངོས་འབྲེལ་བྱེད་ན་ཉག་རི་ཁང་ཚན་ཞེས་པའི་ཁང་ཚན་དེའི་ནང་གྲྭ་པ་༢༠༠ཡོད་པ་དེའི་སྲུང་མ་ནི་རྡོ་རྗེ་ཤུགས་ལྡན་རེད་འདུགཁང་ཚན་ཟེར་ན་ག་རེ་རེད་དགའ་ལྡན་ཤར་རྩེ་གྲྭ་ཚང་ནང་ཁང་ཚན་༡༡ཡོད།ཁང་ཚན་ལ་གྲྭ་པའི་སྡེ་ཚན་ཡང་ཟེར།དཔེར་ན།ཁྱོད་རང་བོད་ཀྱི་ཆོལ་ཁ་ཞིག་ནས་ཡིན་པ་ཡིན་ན་ཁྱོད་རང་ལ་ཡུལ་སྐད་དང་ལམ་ལུགས་སྲོལ་ཡོད་པས།ཁྱོད་རང་དགོན་པ་ན་བསླེབས་དུས་ཁང་ཚན་ན་སྡོད་དགོས་རེད།གང་ཡིན་ཟེར་ན།བོད་པའི་ཆོལ་ཁ་མི་འདྲ་ཁག་ལ་ཡུལ་སྐད་མི་འདྲ་བ་ཡོད་པའི་རྐྱེན་གྱིས་དགོན་པ་ན་སྡོད་དུས་སྐད་ར་མ་སྤྲོད་པའི་དཀའ་ངལ་འཕྲད་ཀྱི་རེད།